Afrikaanse skrywer sê hoekom hy selfmoord pleeg | Maroela Media
Die ontslape Afrikaanse skrywer Karel Schoeman het in 'n verklaring aan sy prokureur gesê hy wil selfmoord pleeg en sy plan om te sterf in dié verklaring uitgelê.
Maroela Media het vroeër berig Schoeman is (77) is Dinsdag in die Noorderbloem-aftreeoord oorlede.
Schoeman se prokureur, Carl van Rensburg, het die nuus aan Maroela Media bevestig.
In die verklaring wat Van Rensburg aan Maroela Media gestuur het, skryf Schoeman hy het besluit om op 77-jarige ouderdom sy eie lewe te neem terwyl hy nog oor "voldoende beweeglikheid, fisiese vryheid en geestelike helderheid" beskik.
"Oor die afgelope jaar of twee het ek besef dat die navorsing en skryfwerk wat my so lank besig gehou het vir my 'n las begin word, en het ek met 'n sekere verligting daarvan afstand gedoen. Gedurende dieselfde tyd het die agteruitgang in my liggaamlike en geestelike vermoëns ook vir my duidelik begin word. Wat vir my voorlê, is, menslike gesproke, na alle waarskynlikheid 'n toestand van gestadige aftakeling en groeiende hulpeloosheid en afhanklikheid, waardeur ek toenemend 'n las word vir myself en andere."
Schoeman skryf dit is "moontlik om die beëindiging van die lewe te beheer" deur by voorbaat alle hulp te weier wat die "mediese beroep normaalweg in geval van 'n lewensgevaarlik toestand sou wou aanwend".
"Ewe goed is dit geoorloof om vrywillig van die gebruik van drank en voedsel af te sien en die lewe deur 'n proses van sg. versterwing te beëindig, wat in praktyk op dehidrasie neerkom. Met die nodige kennis of kontakte is dit egter selfs binne die huidige beperkings ander uitweë te vind, en hiervan kon ek uiteindelik met nodige dankbaarheid gebruik maak."
Volgens Van Rensburg is dit nog onseker wat dié ander metode is wat Schoeman gebruik het om Dinsdagoggend sy eie lewe te neem.
Schoeman skryf in dié brief selfmoord is 'n "hoogs persoonlike saak" en iets waarop hy al jare gelede besluit het.
In die brief erken hy ook verder dat hy twee jaar gelede sy eie lewe probeer neem het.
Die brief is op 27 April deur Schoeman onderteken.
Lees sy volledige verklaring hier.
Lees meer oor Schoeman op Maroela Media.
Die verklaring wat Karel Schoeman uitgereik het (Foto: Verskaf)
Bloemfontein selfmoord skrywers
[Foto's] 1 dood, 1 gewond en 2 vas ná gewapende roof
Rus sag Mnr Schoeman, u is vry. Vlieg met Arendsvlerke weg van al die aardse laste en hartseer. Die oordeel kom niemand toe nie. RIV
Klink vir my ook na 'n plan. Ek het nie beplan om my oudag so in bekommernis en vrees te lewe nie. Ek leef in 'n selfgemaakte tronk, het geen vrye beweging nie. Gaan stap met die honde is uit, jy word dalk langs die pad doodgemaak op grusame wyse vir 'n paar skoene. Dankie mnr Zuma vir al ons ou mense se afskuwelike oudag. So my planne sal ek ook nou agtermekaar kry.
Vlieg vry Mnr Schoeman .. dit was 'n persoonlike saak tussen jou en God, en vir geen persoon om enige negatiewe kommentaar op te lewer nie .. Selfdood is soveel minder skade as moord of om dit ondraaglik te maak vir mense wat daagliks met jou moet saamleef. Jy lyk egter na 'n sagte mens wat heengegaan het soos wat jy gelewe het. Gaan rus nou in VREDE!!
Dis so jammer as iemand nie verstaan wat ons doel op aarde is nie. Dis om God te eer wat die lewe aan ons geskenk het. En ons eer Hom in jeug en ouderdom, siekte en gesondheid, oorvloed en armoede…